สวัสดีค่ะ พ่อดีแฟน ของเราหลั่งเร็ว1-2นาทีเสร็จ แล้วเป็นทุกครั้งที่มีอะไรกัน อยากทราบว่าเกิดจากอะไร แล้วมีวิธีแก้ไขทางไหนบ้าง มีผลกระทบอะไรมั้ย ทำให้มีลูกยากด้วยรึเปล่าเพราะ อยู่ด้วยกันมี2ปี กว่าแบ้ว ไม่เคยคุมกำเนิด แต่จังไม่มีวี่แววที่จะมีลูกเลย เสี่ยงต่อการเป็นหมันมั้ย
สวัสดีค่ะ อาการหลั่งเร็วนั้น คือภาวะที่มีการหลั่งน้ำอสุจิเร็วเกินไป ไม่สามารถควบคุมชะลอการหลั่งได้สาเหตุของการหลั่งเร็วนั้นเกิดได้ทั้งจากร่างกายและจิตใจ ในทางร่างกายอาจเกิดจากความผิดปกติของฮอร์โมน การอักเสบหรือติดเชื้อ มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย หรือจากการใช้ยาบางชนิด ส่วนสาเหตุทางจิตใจนั้นอาจเกิดจากความเครียด วิตกกังวล ความตื่นเต้น เป็นต้นดังนั้นคงจะต้องหาสาเหตุก่อนค่ะว่าเกิดจากอะไร จะได้แก้ไขได้ถูกจุด แนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ หากแพทย์ไม่พบความผิดปกติทางร่างกาย อาจจะต้องส่งให้จิตแพทย์ดูแลต่อไปโดยปกติแล้วการหลั่งเร็วไม่ได้สัมพันธ์กับว่าน้ำอสุจิจะผิดปกติหรือไม่ค่ะการดูแลตัวเองเบื้องต้น ปรับทัศนคติทางเพศ โดยการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมากอ่านเพิ่มเติม